12 באפריל: שרבי וחם מאוד
בועז דייןפורסם: 12.04.05 , 07:00
שתו מים: שרב בינוני-כבד ישרור היום (ג') בכל רחבי הארץ. טמפרטורות המקסימום יגיעו בצהריים לכ-30-32 מעלות בהרים ועד 37 מעלות בפנים הארץ ובחוף. מומלץ להימנע מפעילות ספורטיבית בשעות הצהריים. קיים חשש לשריפות בכל הארץ. ולמי שרוצה להימלט לחוף - טמפרטורת המים תהיה 19 מעלות והים התיכון יהיה נוח עם גלים בגובה של 37-70 סנטימטרים.
ולמה כל זה קורה? היום נושפע מאזור לחץ גבוה (רכס) מצפון שיגרום לזרימות צפון מזרחיות-מזרחיות באזורינו. מה שיוביל לעלייה בטמפרטורות ולירידה בלחות. יהיה נאה וישרור אובך קל. גם בשעות הלילה יהיה חם מאוד וטמפרטורות המינימום יתייצבו על יותר מ-20 מעלות בכל הארץ.
מחר עד שעות הצהריים יוסיף להיות שרבי וחם מאוד, ועדיין קיים חשש משריפות בכל הארץ. אפיק מים סוף ישפיע על אזורינו וכתוצאה מכך ינשבו רוחות דרום מזרחיות מתונות. הטמפרטורות יעלו עלייה נוספת בעיקר בפנים הארץ.
מחר משעות הצהריים, עם התקדמות המערכת מזרחה, הרוחות ייעשו דרום מערביות קלות והטמפרטורות יירדו, תחילה באזור החוף ולקראת ערב, השרב יישבר בכל הארץ הטמפרטורות יירדו והלחות תעלה.
ביום חמישי תחול התקררות נוספת. הרוחות יהיו צפוניות-צפון מערביות מתונות ויגרמו לעלייה בלחות. עדיין יוסיף להיות חם מהרגיל לעונה. יהיה מעונן חלקית עד בהיר.
ביום שישי ימשיכו לנשב רוחות צפוניות-צפון מערביות. צפויה ירידה קלה נוספת בטמפרטורות ומזג האוויר יהיה נוח. בשבת יוסיף לשרור מזג אוויר נוח בכל הארץ והים התיכון יהיה נוח-גלי.